Rotsund kapell

Rotsund kapell er en langkirke fra 1932 på Rotsund i Nordreisa kommune i Troms fylke. Kirken er i bindingsverk og har 240 plasser.

 Historikk 
Det ble anlagt hjelpekirkegård i Rotsund i 1860, og det meldte seg da et ønske om å bygge en kirke i forbindelse med gravplassen. I 1887 vedtok kommunestyret i Skjervøy, som Rotsund da var en del av, å bygge kirke der, og i 1920 ble bestemt at kapellet skulle bygges i en kongelig resolusjon, stod det ikke klart før i 1932.

Byggingen startet i februar 1932, og tok bare fem måneder. Kapellet kostet under 40 000 kroner, og av disse var rundt 10 000 samlet inn privat. Arkitekt Harald Sund tegnet kirken.

Kirken ble vigslet av biskop Eivind Berggrav 18. september 1932. Hele 21 barn ble døpt i gudstjenesten og nesten tusen mennesker hadde møtt opp.

Under andre verdenskrig ble kapellet rekvirert av tyske styrker og brukt til innkvartering. Alterbildet som var i kirken ble skåret ned og rullet sammen, noe som førte til at det ble ødelagt og dagens alterbilde derfor ikke er like gammelt som resten av kirken. Rammen for bildet har fremdeles et kulehull etter den tyske bruken av kirken. Dette kommer fra et vådeskudd som gikk av i kirken.

 Orglene 
Det første pipeorgelet kom i 1966 og var bygget av Vestre's orgel- og pianofabrik og hadde syv stemmer fordelt på to manualer og pedal:
+Manual IManual IIPedalRørfløyte 8'
Principal 4'

Mixtur 2-3 fagTregedakt 8'
Koppelfløyte 4'

Schwiegel 2'Subbass 16'
Som så flere andre orgler fra dette orgelbyggeriet var det ikke av en spesielt holdbar kvalitet. Det var mye luftlekkasje og en del mekaniske utfordringer. En tilstandsrapport fra 2012 konkluderer med at orgelet var å betrakte som kondemnabelt.

Etter mange års kronerulling og innsamling ble det nye orgelet innviet under høymessen den 18. september 2022, 90 år siden innvielsen av kapellet. Orgelet er opprinnelig bygget av J&A Mirrlees i Glasgow i 1860, men er restaurert i Nederland av firmaet F. R. Feenstra Orgelrestauratie og tilpasset kapellet. 
miniatyr|Det nye orgelet fra 2022, opprinnelig bygget i Glasgow i 1860, men restaurert og tilpasset kapellet til 90-årsjubileet i 2022.
Orgelet har elleve stemmer fordelt på to manualer (begge i svell) og pedal:
+Manual IManual IIPedalOpen diapason 8'
Dulciana 8'

Stopped diapason 8'

Principal 4'

Fifteenth 2'

Tierce 1 3/5'

Mixture IIViol di gamba 8'
Flute 4'

Oboe 8'Bourdon 16'

 Spesielt inventar 
 I korbuen henger et krusifiks skapt av den kjente kunstneren Oscar Lynum.
 I kirken befinner det seg et eksemplar av Den Resen-Svaningske Bibel utgitt i 1647.

 Referanser 

 Litteratur 
 Ronny Trælvik og Lill-Karin Elvestad, Kirkene i Troms. Bind II, Bok i Nord, Finnsnes, 2016. Side 157-163

 Eksterne lenker 
 Nordreisa kirkelige fellesråd om Rotsund kapell

 Arkitekturguide for Nord-Norge og Svalbard


Kategori:Kirker i Nordreisa
Kategori:Kulturminner i Nordreisa
Kategori:Norske kirker fra 1932
Kategori:Byggverk tegnet av Harald Sund
Kategori:August Nielsen
Kategori:Kirker i Nord-Troms prosti